Tauno Kurenniemi

Tauno Päiviö Kurenniemi (19. kesäkuuta 1907 Taipalsaari – 4. marraskuuta 1977) oli suomalainen filosofian tohtori, kemisti ja matemaatikko. Hänen puolisonsa oli vuodesta 1940 kirjailija Marjatta Kurenniemi (os. Mikkola). He saivat viisi lasta. Futurologi ja suomalaisen elektronisen musiikin pioneeri Erkki Kurenniemi oli heidän esikoisensa, joka ajautui tieteen ja tekniikan pariin isänsä innoittamana. Kurenniemien perhe vietti paljon aikaa vuodelta 1665 peräisin olevalla Kurenniemen tilalla, Taipalsaarella, jossa Marjatta kirjoitti monet teoksistaan.

Tauno Kurenniemi työskenteli vakuutusmatemaatikkona ja oli Suomen Aktuaariyhdistyksen puheenjohtaja vuosina 1959–1966.

Lähteet

 suomalaiset kemistit
 suomalaiset matemaatikot
 vuonna 1907 syntyneet
 vuonna 1977 kuolleet